Diego Parodi

**Diego Parodi** M.C.C.J. (født 8. oktober 1916 i San Leonardo di Linarolo i provinsen Pavia i Italia; død 9. januar 1983 i Ischia) var en italiensk ordensprest som virket i Brasil i mange år, ble biskop der, og katolsk biskop i Italia, til sist av Ischia.
## Liv og virke
### Combonianer, prest
Diego Parodi sluttet seg til Comboni-misjonærene og ble presteviet den 7. juli 1940.

Han var bursar i Rebbio fra mars 1941 til juli 1945. Den 19. juni 1943 avla han sine siste løfter i Venegono Superiore. I juli 1945 ble han utnevnt til superior for combonianerne i Carraia og i juli 1947 i Brescia. I desember 1950 begynte han i sin rolle som bursar og superior i Viseu i Portugal.

Den 8. mai 1952 dro han til Balsas i Brasil til det misjonsoppdrag som var blirr betrodd Comboni-misjonærene.

### Prelat av Santo Antônio de Balsas, titulærbiskop
Den 9. mai 1959 utnevnte pave Johannes XXIII ham til titulærbiskop av *Centenaria* og prelat av territorialprelaturet *Santo Antônio de Balsas*, som ble opprettet i 1954. Den apostoliske nuntius til Brasil, erkebiskop Armando Lombardi, ordinerte ham til biskop den 21. juni samme år; medkonsekratorer var titulærerkebiskop Hélder Câmara, hjelpebiskop i São Sebastião do Rio de Janeiro, og koadjutorbiskopen av Campanha, Othon Motta.

Han deltok i alle fire sesjoner i Det andre Vatikankonsil.

### Hjelpebiskop i Perugia
Pave Paul VI aksepterte hans avkall på prelaturet i Balsas den 25. mars 1966 og utnevnte ham til hjelpebiskop i Perugia. 

Fra 20. desember 1969 til 22. januar 1972 administrerte han dessuten de vakante bispedømmene Città di Castello og Gubbio som apostolisk administrator. 
### Hjelpebiskop i Napoli
Den 25. mars 1972 ble han utnevnt til hjelpebiskop i Napoli.
### Biskop av Ischia
Pave Johannes Paul II utnevnte ham til biskop av Ischia den 11. februar 1980. Den påfølgende 14. mars ble han mottatt i audiens av den italienske republikks president Sandro Pertini for å avlegge eden som det ble krevet av konkordatet som var gjeldende på den tiden.

Han døde på Ischia 9. januar 1983 i en alder av 66 år.

## Episkopalgenealogi
Hans episkopalgenealogi er:

* Kardinal Scipione Rebiba (1504-1577) 
* Kardinal Giulio Antonio Santori (1532-1602) * bispeviet 1566
* Kardinal Girolamo Bernerio (1540-1611) *1586
* Erkebiskop Galeazzo Sanvitale (1566-1622) *1604
* Kardinal Ludovico Ludovisi  (1595-1632) *1621
* Kardinal Luigi Caetani (1595-1642) *1622
* Kardinal Ulderico Carpegna (1595-1679) *1630
* Kardinal Paluzzo Paluzzi Altieri degli Albertoni (1623-1698) *1666
* Pave Benedikt XIII (1649-1730) *1675
* Pave Benedikt XIV (1675-1758) *1724
* Pave Klemens XIII (1693-1769) *1743
* Kardinal Marcantonio Colonna (1724-1793) *1762
* Kardinal Hyacinthe-Sigismond Gerdil (1718-1802) *1777
* Kardinal Giulio Maria della Somaglia (1744-1830) *1788
* Kardinal Carlo Odescalchi (1785-1841) *1823
* Biskop Eugène-Charles-Joseph de Mazenod (1782-1861) *1832
* Kardinal Joseph Hippolyte Guibert (1802-1886) *1842
* Kardinal François-Marie-Benjamin Richard de la Vergne (1819-1908) *1872
* Kardinal Pietro Gasparri (1852-1934) *1898
* Kardinal Clemente Micara (1879-1965) *1920
* Erkebiskop Armando Lombardi (1905-1964) *1950
* Biskop *Diego Parodi* (1916-1983) *1954

## Referanser